**OBRAZLOŽENJE IZMJENA I DOPUNA FINANCIJSKOG PLANA CENTRA ZA RESTRUKTURIRANJE I PRODAJU ZA 2023. GODINU I PROJEKCIJA PLANA ZA 2024. I 2025. GODINU**

**UVOD**

Izmjene i dopune financijskog plana Centra za restrukturiranje i prodaju (dalje u tekstu: CERP) za 2023. godinu predlažu se zbog stvarno ostvarenih rezultata poslovanja CERP-a u prvih osam mjeseci 2023. godine kao i očekivanih promjena u odnosu na planirane iznose.

Slijedom naprijed navedenog, predložena su određena povećanja prihoda i rashoda te primitaka i to kako slijedi:

**PRIHODI**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/ Smanjenje** | **Novi plan za 2023.** | **Indeks** |
| PRIHODI POSLOVANJA | 5.592.375 | 1.000.000 | 6.592.375 | 117,9 |
| PRIHODI OD PRODAJE NEFINANCIJSKE IMOVINE | 79.600 | 0 | 79.600 | 100,0 |
| **UKUPNI PRIHODI** | **5.671.975** | **1.000.000** | **6.671.975** | **117,6** |

**PRIHODI POSLOVANJA**

CERP je za 2023. godinu planirao prihode poslovanja u iznosu od 5.592.375,00 eura te se predlaže povećanje planiranih prihoda poslovanja kako slijedi:

**Prihodi od financijske imovine** povećavaju se za iznos od 1.000.000,00 eura na stavci Prihodi od dividendi iz razloga što je CERP u prvih osam mjeseci 2023. godine naplatio veći iznos od dividendi društava u vlasništvu CERP-a od planiranog.

**PRIHODI OD PRODAJE NEFINANCIJSKE IMOVINE**

CERP je za 2023. godinu planirao prihode od prodaje nefinancijske imovine u iznosu od 79.600,00 eura te se ne predlaže izmjena planiranog iznosa ni preraspodjela.

**RASHODI**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/ Smanjenje** | **Novi plan za 2023.** | **Indeks** |
| RASHODI POSLOVANJA | 8.360.875 | 49.000 | 8.409.875 | 100,6 |
| RASHODI ZA NABAVU NEFINANCIJSKE IMOVINE | 216.400 | 0 | 216.400 | 100,0 |
| **UKUPNI RASHODI** | **8.577.275** | **49.000** | **8.626.275** | **100,6** |

**RASHODI POSLOVANJA**

CERP je za 2023. godinu planirao rashode poslovanja u iznosu od 8.360.875,00 eura te se predlaže povećanje planiranih rashoda poslovanja kako slijedi:

**Naknade troškova zaposlenima** povećavaju se za iznos od 2.000,00 eura na stavci Ostale naknade troškova zaposlenima iz razloga što je CERP u prvih osam mjeseci 2023. godine imao veće rashode za korištenje privatnog automobila u službene svrhe od planiranog;

**Rashodi za usluge** povećavaju se za iznos od 47.000,00 eura na stavci Intelektualne i osobne usluge zbog povećanja cijene usluga procjene vrijednosti trgovačkih društava, te na stavci Računalne usluge zbog održavanja novog programa za urudžbeni zapisnik.

**RASHODI ZA NABAVU NEFINANCIJSKE IMOVINE**

CERP je za 2023. godinu planirao rashode za nabavu nefinancijske imovine u iznosu od 216.400,00 eura te se ne predlaže izmjena planiranog iznosa ni preraspodjela.

**UKUPNI VIŠAK/MANJAK**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/ Smanjenje** | **Novi plan za 2023.** | **Indeks** |
| UKUPNI PRIHODI | 5.671.975 | 1.000.000 | 6.671.975 | 117,6 |
| UKUPNI RASHODI | 8.577.275 | 49.000 | 8.626.275 | 100,6 |
| **RAZLIKA - VIŠAK/MANJAK** | **-2.905.300** | **951.000** | **-1.954.300** | **67,3** |

CERP je za 2023. godinu planirao manjak ukupnih prihoda nad ukupnim rashodima u iznosu od 2.905.300,00 eura, a ovim Izmjenama i dopunama financijskog plana CERP-a isti se smanjuje za iznos od 951.000,00 eura.

**RAČUN FINANCIRANJA**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/ Smanjenje** | **Novi plan za 2023.** | **Indeks** |
| PRIMICI OD FINANCIJSKE IMOVINE I ZADUŽIVANJA | 2.562.700 | 1.000.000 | 3.562.700 | 139,0 |
| IZDACI ZA FINANCIJSKU IMOVINU I OTPLATE ZAJMOVA | 0 | 0 | 0 |  |
| PRIJENOS SREDSTAVA IZ PRETHODNE GODINE | 31.042.724 | 0 | 31.042.724 | 100,0 |
| PRIJENOS SREDSTAVA U SLJEDEĆU GODINU | -30.700.124 | -1.951.000 | -32.651.124 | 106,4 |
| **NETO FINANCIRANJE** | **2.905.300** | **-951.000** | **1.954.300** | **67,3** |

**PRIMICI OD FINANCIJSKE IMOVINE I ZADUŽIVANJA**

CERP je za 2023. godinu planirao primitke od financijske imovine i zaduživanja u iznosu od 2.562.700,00 eura te se predlaže povećanje planiranih primitaka od financijske imovine i zaduživanja kako slijedi:

**Primici od prodaje dionica i udjela u glavnici trgovačkih društava izvan javnog sektora** povećavaju se za iznos od 1.000.000,00 eura iz razloga što je CERP u prvih osam mjeseci 2023. godine ostvario veće primitke od prodaje dionica u vlasništvu CERP-a od planiranih.

**PRIJENOSI SREDSTAVA**

Planirani prijenos sredstava u sljedeću godinu povećava se za iznos od 1.951.000,00 eura na iznos od 32.651.124,00 eura, a navedeno povećanje rezultat je ostvarenih primitaka od prodaje dionica i poslovnih udjela u vlasništvu CERP-a te naplaćene dividende od društava u vlasništvu CERP-a, a isti će se koristiti za podmirenje tekućih obveza CERP-a.